**Vallensbæk Stationstorv**

**Foreningen Vallensbæk Senior Park**

**Nyhedsbrev og orientering, januar 2023 20-01-2023**

**Kære beboere**

Håber at I alle er kommet godt ind i det nye år. Et år, som tegner til at blive et udfordrende, spændende, aktivt år her på Stationstorvet.

Det ser ud til, at Stormgade efter et meget langt tilløb endelig bliver inddækket med glas og skydedøre. Vi har netop taget el ladestander i brug, det har også krævet lidt tålmodighed, der bliver levet op til vores slogan at Ting Tager Tid.

Vier ved at tage hul på et nyt projekt, det går forhåbentlig lidt hurtigere, men mange ting kan stille sig hindrende i vejen.

Der er allerede planlagt fester, aktiviteter, arrangementer og møder for året 2023.

Vi håber, at alle har lyst til at deltage og være en del af fællesskabet.

**El ladestander er nu klar**

Nu skulle det være ganske vist at ladestanderen er klar til brug.

For at få adgang og lade til beboerpris skal du have et kort og du skal oprette dig som bruger.

Beboere, som ikke har elbil kan også få et kort, som kan lånes ud til familie og venner, som er på besøg. Kortet fungerer næsten på samme måde som et rejsekort.

Prisen for opladning er den variable elpris plus et tillæg på o,50 kr.

Du kan få et kort ved henvendelse til Jørgen. Sammen med kortet får du en vejledning til hvordan du kommer i gang.

**Leje af fælleslokalet og gæsteværelset**

Når du lejer fælleslokalet og gæsteværelset vil du fremover få en bekræftelse pr. mail. I mailen vil det fremgå, at du ved indbetaling af aftalt leje samtidig bekræfter, at du har læst de regler, der er gældende for udlejning og rengøring.

Reglerne finder du på Seniorparken.dk under Regler.

Hvis du ikke selv ønsker at stå for rengøring, så kan vi formidle rengøring af det firma, som vi har aftale med. Prisen er pt. kr. 1.200.

**Kalender 2023**

Kalenderen for 2023 er nu opdateret på hjemmesiden. På kalenderen kan du se, om fælleslokale og gæsteværelse er udlejet. Alle møder, fester og aktiviteter i fælleslokalet kan du også se på kalenderen.

Hver måned vil der fortsat blive sat månedskalender op i fælleslokalet.

Her får du en oversigt over allerede planlagte fester, aktiviteter og beboermøder – vi sender invitation og der kommer opslag på Seniorparken.dk

Søndag 29. januar Hyggeeftermiddag med Erik Grip

Onsdag 08. februar Cafe ½ 4

Onsdag 08. marts Cafe ½ 4

Onsdag 15. marts Generalforsamling i Foreningen Vallensbæk Seniorpark

Onsdag 03. maj Cafe ½ 4

Fredag 12. maj Fødselsdagsfest

Fredag 23. juni Sct. Hans fest

Onsdag 20. september Afdelingsmøde Stationstorvet

Fredag 06. oktober Løvfaldsfest

Fredag 01. december Julefest

Fredag 15. december Gløgg for alle

**Rengøring opgange**

Der er udført ekstra ”skrubning” i opgang P, i uge 4 er det C, i uge 5 er det H, som der bliver rengjort lidt ekstra op til 1. sal. Herefter udføres det igen i april. Det er en del af aftalen med Racoon.

|  |
| --- |
| **Tips & Råd, Sådan får du bugt med skægkræ i boligen**  Sølvfiskens skæggede slægtning, skægkræ, er kommet til Danmark, og det nye skadedyr kan være overalt i boligen. Læs, hvordan du undgår og bekæmper det lille insekt, se artikel på forsiden af Seniorparken.dk  På [www.bolius.dk](http://www.bolius.dk) kan du læse mere om klima og energibesparelser. |

Venlig hilsen

**Vallensbæk Stationstorv - Foreningen Vallensbæk Senior Park**

Peder